b'\n_START_ARTICLE_\nMare de D\xc3\xa9u del Roser de Lladorre\n_START_SECTION_\nDescripci\xc3\xb3\n_START_PARAGRAPH_\nL\'oratori de la Mare de D\xc3\xa9u del Roser es troba dins del terme del nucli de Bold\xc3\xads Juss\xc3\xa0. Es troba a 300 m abans d\'arribar al poble de Bold\xc3\xads Juss\xc3\xa0. Antigament aquest oratori es trobava a l\'antic cam\xc3\xad de Lladorre als Boldissos._NEWLINE_Es tracta d\'una petita construcci\xc3\xb3 a\xc3\xafllada feta de pedra de la zona. Consta d\'una base de 1,60 m d\'ample per 80 cm d\'alt i un cos d\'uns 180 m d\'alt per 120 m d\'ample i 80 de fons. Aquest tipus de construcci\xc3\xb3 s\'anomena "pedronet."_NEWLINE_A la part del cos hi ha una forn\xc3\xadcula, amb la part interior revestida de formig\xc3\xb3 i la part lateral i superior enguixada. Dins la forn\xc3\xadcula hi ha la imatge de la Mare de D\xc3\xa9u del Roser amb infant._NEWLINE_La coberta d\'aquesta construcci\xc3\xb3 \xc3\xa9s feta de lloses de pissarra posades a doble vessant._NEWLINE_Abans de la Guerra Civil Espanyola hi havia un plaf\xc3\xb3 cer\xc3\xa0mic en comptes d\'una imatge. L\'any 1955 es va restaurar i s\'hi va posar l\'actual imatge.'